TV-Gids vir Dinsdag 10 November 2015
JY LEES NOU TV-Gids vir Dinsdag 10 November 2015
17:30 Jan Braai vir Erfenis (kykNET): Dis weer tyd vir Jan Braai se jaarlikse braaivakansie in Ierland. Hy braai saam met CJ Stander en BJ Botha in Limeric, verower 'n viking kasteel, leer hoe om whiskey te maak en braai Ierse streaks in Dingle se hawe.
18:30 Villa Rosa (kykNET): Marius besef vir hom en Liam kom D-dag al hoe nader en probeer van Carina afskeid neem. Beulah onthul die eintlike rede hoekom sy by die Villa is. Sy wil vlug, maar waarvan?
18:30 7de Laan (SABC2): Matrone kry 'n belangrike oproep van haar dokter. En 'n energieke nuwe intrekker maak sy opwagting in die Heights.
19:30 Binnelanders (kykNET): At vra Steve oor Ivanka, maar is nie tevrede met die antwoord nie. Okkie en Ilse deel 'n sentimentele oomblik, Tim vra Lexi uit oor haar ouers se verhouding, en Bronwyn se agterdogtige houding het gevolge vir Steve.
20:00 Edik van Nantes (kykNET): Die broers koop meubels vir die eetkamer en besoek 'n tipiese kaaswinkel in die middestad van Nantes. Hulle gebruik kaas in geregte wat wissel van tradisionele streekskos tot splinternuwe eie skeppings.
20:00 Homeland (M-Net Edge): In vanaand se episode help Quinn om Carrie se identiteit te beskerm. Carrie roep ook die hulp van 'n oudkollega in.
20:30 Bloedbroers (kykNET): Die groot mynstaking het begin. Willem en Soekie se verhouding ontwikkel vinnig te midde van sy verantwoordelikhede by Republikeinse Leër. Na Bennie se pa onskuldig doodgeslaan word, besluit Bennie om aksie te neem.
21:30 Chicago PD (M-Net): Lindsay baklei teen die drankduiwel, en 'n heroienbaas ontvoer 'n speurder.